Diari Oficial de la Generalitat Valenciana


Sumari del DOGV 4724, del 01-04-2004 (2004/2826)

Juí verbal de desnonament número 702/2003. Cèdula de notificació.
-----------------------------------------------------------------

### Dades del document

Número de DOGV
:   4724

Data del DOGV
:   01-04-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/2826


Organisme emissor
:   Jutjat de Primera Instància Número 23 de València

Tipus de document
:   Anunci

Juí verbal de desnonament número 702/2003. Cèdula de notificació. [2004/Q2826]
  
Alberto Martínez de Santos, secretari del Jutjat de Primera Instància número 23 de València, faig saber:
  
Que en este Jutjat de Primera Instància número 23 de València se seguix juí verbal (desnonament per falta de pagament) 702/2003, a instància de Juan Bautista Llobell Soler, contra Christian Nnaemeka, sobre reclamació de rendes i desnonament de finca urbana per falta de pagament de les rendes que deu.
  
Al juí a què es fa referència s'ha dictat la resolució que conté els particulars que, literalment, diuen així:
  
«Sentència
  
València, 1 d'octubre de 2003
  
Desamparados Almenar Belenguer, magistrada jutgessa del Jutjat de Primera Instància número 23 de València, ha vist les actuacions de juí verbal civil que se seguixen amb el número 702/2003, a instància de Juan Bautista Llobell Soler, representat per la procuradora Carolina Teschendorff Cerezo i assistit del lletrat Juan Luis Vanrell Oms, contra Christian Nnaemeka, declarat en rebel·lia, sobre desnonament d'habitatge per falta de pagament de la renda i quantitats assimilades, més la reclamació de rendes.
  
Decisió
  
Que amb l'estimació de la demanda deduïda per Juan Bautista Llobell Soler, representat per la procuradora Concepción Teschendorff Cerezo, contra Christian Nnaemeka, condemne el demandat a pagar a l'actor la suma de dos mil tres-cents trenta-cinc euros i set cèntims (2.335,07 €), amb els interessos de l'article 576 de la Llei d'Enjudiciament Civil 2000, així com les rendes que es reporten d'ara en avant fins que pel demandant es recupere la possessió de l'habitatge, i declare resolt per falta de pagament de la renda el contracte d'arrendament subscrit per les parts el 22 de maig de 2001 i, en conseqüència, declare que pertoca el desnonament de l'habitatge propietat de Juan Bautista Llobell i situat al carrer de Benicarló, número 8, porta 14, de València. S'imposen al demandat les costes del procediment.
  
Contra esta sentència, que no és ferma, s'hi pot interposar un recurs d'apel·lació per a davant l'Audiència Provincial, que s'haurà de preparar davant d'este jutjat en el termini de cinc dies hàbils, comptadors des de la notificació, en els termes de l'article 457 de la Llei d'Enjudiciament Civil 2000.
  
Poseu en coneixement de l'arrendatari que, de conformitat amb l'article 449.1 de la Llei d'Enjudiciament Civil 2000, no se li admetrà el recurs si en el moment de preparar-lo no manifesta, i ho acredita per escrit, que té pagades les rendes vençudes i les que d'acord amb el contracte haja de pagar de bestreta.
  
Esta és la meua sentència, jutjant en primera instància, que pronuncie, mane i firme».
  
En atenció al desconeixement de l'actual domicili o residència de la part demandada, mitjançant la provisió de data 3 de març de 2004, la magistrada jutgessa, de conformitat amb l'establit en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana per a portar a efecte la diligència de notificació de sentència al demandat, Christian Nnaemeka.